سعی

حج و عمرہ سے متعلق ایک اسلامی اصطلاح، دوران حج صفا اور مروہ پہاڑوں پر چڑھنے اورمخصوص انداز میں ان کے درمیان سات چکر لگانے کو سعی کہا جاتا ہے۔ صفا و مروہ کے درمیان جگہ جہاں سعی کی جاتی ہے اسے مسعی کہتے ہیں۔ آئمہ ثلاثہ کے نزدیک یہ حج کا رکن ہے۔ حج و عمرہ میں سعی کے بعد حاجی یا عمرہ کرنے والا حلق و تقصیر کراتا ہے۔ اس کے بعد وہ احرام کھول دیتا ہے۔

طریقہ 
حاجی یا عمرہ کرنے والا، صفا کی طرف سے مروہ تک جائے، یہ ایک چکر ہو گا، اب مروہ سے صفا کی طرف واپس آئے تو یہ دوسرا چکر ہو گیا، اسی طرح سات چکر پورے کیے جاتے ہیں، اس طرح آخری چکر مروہ پر ختم ہو گا۔ اگر کوئی غلطی سے یا کسی دوسری وجہ سے مروہ کی طرف سے صفا کی جانب سعی کرے تو تب اس کو آٹھ چکر لگانے ہوں گے تب، اس کی سعی کے سات چکر مانے جاتے ہیں، کیونکہ پہلا چکر صفا سے مروہ کی جانب ہے، مروہ سے شروع کرنے والے کا پہلا چکر شمار نہیں کیا جاتا۔

مزید دیکھیے 
 حج
 عمرہ
 اسلامی اصطلاحات

نگار خانہ

حوالہ جات 

اسلامی مقدس مقامات
حج
حج کی اصطلاحات
سعودی عرب کے پہاڑ
سفر حج
عمرہ
مسجد الحرام
مقدس پہاڑ
مکہ
مناسک حج